**Krootuse tee rajamine**

**LÄHTEÜLESANNE**

1. **Hanke ja Hankija üldandmed**

|  |  |
| --- | --- |
| **Hanke nimetus** | **Krootuse tee rajamine** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **26.06.2023** e-mailile: mari.mandel-madise@kanepi.ee |
| **Töö teostamise tähtaeg** | Lepingu sõlmimisest alates 2 kuud. |
| **Hindamiskriteerium** | * Hindamise aluseks on rajatava tee kogumaksumus. Hindamiskriteeriumiks on madalaim hind
 |
| **Kas hange on jaotatud osadeks** | EI |
| **Nõuded pakkujale ja pakkumusele** | - Pakkuja peab olema esitanud Majandustegevuste Registrile (MTR) teate tegevusalal „avalikult kasutatavate teede korrashoid“.- Pakkuja esitab täidetud ja allkirjastatud hinnapakkumuse vormi |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

Hanke objektiks on Kanepi vallas Krootuse külas tee rajamine. Rajatav tee saab alguse Karilatsi-Heisri tee ning kinnistu Krootuse tee 21 ristumiskohalt. (vt rajatava tee asukoht ja kulgemine juurdelisatud kaardilt).

1. **TEOSTATAVAD TÖÖD**
	1. Kasvupinnase koorimine min. 5,5 meetri laiuselt kogu tee ulatuses koos teisaldamisega
	2. Sadevee ärajuhtimiseks min. 300 mm läbimõõduga 6 meetri pikkuse truubi paigaldamine plaanil näidatud asukohta
	3. Sadevee äravoolu tagamiseks vajadusel nõva kaevamine
	4. Aluse ehitamine filtreerivast kruusliivast min. 200 mm, laius min. 5,0 meetrit
	5. Katte ehitamine purustatud kruusast min 200 mm, laius min. 4,5 meetrit
	6. Nõvade kaeve tee mõlemasse serva keskmise sügavusega 50 cm.

Töövõtja annab rajatud teele 3 a garantii.

1. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
	1. **Pakkuja peab olema esitanud Majandustegevuste Registrile (MTR) teate tegevusalal „avalikult kasutatavate teede korrashoid“.** Hankija kontrollib registrist vastavat registreeringut iseseisvalt.
	2. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
	3. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
	4. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
	5. Kvalifitseerimata jäetud pakkuja ei osale edasises hankemenetluses.
2. **NÕUDED PAKKUMUSELE, PAKKUMUSTE VASTAVUSE KONTROLL**
	1. Hinnapakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
	2. Alternatiivsete lahenduste või tingimusliku või osalise pakkumuse esitamine ei ole lubatud.
	3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
	4. Pakkumus peab olemaas jõus 60 päeva alates pakkumuse esitamisest.
	5. Pakkumuse jõusoleku tähtaja pikendamisele kohaldatakse RHS § 112 sätestatut.
	6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
	7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
	8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
3. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
	2. kõikide vastavaks tunnistatud pakkumuste maksumused ületavad hankelepingu eeldatava maksumuse;
	3. ükski pakkumus ei vastanud hankija poolt esitatud tingimustele;
	4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
	5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
	6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.
1. **PAKKUMUSTE HINDAMINE**
	1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
	2. Hindamise aluseks on tee teostamise kogumaksumus. Edukaks pakkujaks valitakse madalaima hinnaga pakkumus.
	3. Juhul, kui madalaima pakkumuse maksumus on kõrgem hankija jaoks eeldatavast maksumusest, on hankijal õigus osa töid välja jätta ning sõlmida töövõtuleping hankija olemasolevate rahaliste vahendite piires.
2. **SELGITUSTE KORD**
	1. Pakkujal on õigus saada selgitusi ja lisateavet hanke dokumentide kohta kirjalikult hanke eest vastutavalt isikult.
	2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
3. **MUUD SÄTTED**
	1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
	2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
	3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
	4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
	5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.
4. **LÄHTEÜLESANDE LISAD**

Käesolevale lähteülesandele on lisatud:

Lisa 1 –hinnapakkumuse vorm

Lisa 2 – Lähteülesanne

Lisa 3 – lepingu projekt

Lisa 4 – rajatava tee joonised